Ind vs Aus ODI Series: अपने इन तीन प्रमुख तेज गेंदबाजों को रेस्‍ट दे सकता है ऑस्‍ट्रेलिया...  
कमिंस, स्‍टॉर्क और हेजलवुड को रेस्‍ट देने पर हो रहा विचार
टीम के कोच जस्टिन लैंगर ने दिए इस बारे में संकेत
कहा-हमें 2019 में टीम को फिट बनाए रखना होगा
क्रिकेट ऑस्ट्रेलिया (CA)आगे के व्यस्त कार्यक्रम को देखते हुए अपनी टीम के तीन मुख्य तेज गेंदबाज पैट कमिंस (Pat Cummins), मिचेल स्टॉर्क (Mitchell Starc)और जोश हेजलवुड (Josh Hazlewood) को भारत के खिलाफ (India Vs Australia) वनडे मैचों की सीरीज (ODI Series) में आराम दे सकता है. गौरतलब है कि कमिंस ने भारत के खिलाफ मेलबर्न में हाल में समाप्त हुए बॉक्सिंग डे टेस्ट (Boxing Day Test) में गेंद और बल्ले दोनों से शानदार प्रदर्शन किया था. ऑस्‍ट्रेलिया टीम के कोच जस्टिन लैंगर (Justin Langer) ने कहा कि 12 जनवरी से सिडनी में शुरू होने वाली वनडे सीरीज के लिए टीम का चयन ऑस्ट्रेलिया के लिये पहेली बना हुआ है. लैंगर ने कहा कि ऑस्ट्रेलिया को 2019 के व्यस्त कार्यक्रम से पहले अपनी टीम को फिट और तरोताजा बनाए रखना होगा.
What a victory for India. #ShotOfTheDaypic.twitter.com/3utNd3JSMW
सीरीज में 2-1 से पिछड़ने के बाद ऑस्ट्रेलियाई कप्तान ने बताई हार की असली वजह
ऑस्ट्रेलिया (Australia Team) को नए वर्ष में वर्ल्‍डकप के अलावा एशेज में खेलना है और कोच ने संकेत दिये कि कमिंस, स्‍टॉर्क और हेजलवुड को श्रीलंका के खिलाफ दो टेस्ट मैचों की सीरीज से पहले भारत के खिलाफ वनडे सीरीज में विश्राम दिया जा सकता है. लैंगर ने ‘सिडनी मार्निंग हेरल्ड' से कहा, ‘यह वास्तव में हमारे लिये बड़ी पहेली बना हुआ है कि हम अपने गेंदबाजों के कार्यभार को कैसे व्यवस्थित करें. उदाहरण के लिए हम उन्हें अगले तीन वनडे में नहीं उतारें ताकि वे अगले दो टेस्ट मैचों के लिये तरोताजा रहें. 'कमिंस के बारे में लैंगर ने कहा, ‘उन्‍होंने बेहतरीन खेल दिखाया. वह लाजवाब था लेकिन आगे हमसे पूछा जाएगा कि उन्हें हर मैच में क्यों नहीं खिलाया जा रहा है. लेकिन अगर आप प्रत्येक मैच में खेलते हो तो फिर आपको अगले साल वर्ल्‍डकप और एशेज में भी खेलना है हम इनके लिये उन्हें तरोताजा बनाए रखना चाहते हैं.'
Cricket Poll: आपकी नजर में वर्ष 2018 के लिए कौन है पसंदीदा क्रिकेटर?